Case ID: 1109994
Sentence 1: Kassasiya şikayətinin dəlilləri: Məhkum müdafiəçisi Müdafiəçi2 kassasiya şikayətini onunla əsaslandırmışdır ki, məhkəmələr tərəfindən Məhkum məsuliyyətini yüngülləşdirən hallar, o cümlədən himayəsində iki azyaşlı uşaqlarının olması, zərərçəkmiş şəxslə barışması, ziyanın ödənilməsi, ailəsində yeganə qazanc gətirən şəxs olması nəzərə alınmamış, nəticədə Məhkum Cinayət Məcəlləsinin 177.2.3, 177.2.4-cü maddələrinin sanksiyasında azadlığın məhdudlaşdırılması cəzasının da nəzərdə tutulmasına baxmayaraq azadlıqdan məhrum etmə növündə həddindən artıq cəzaya məruz qalmışdır.Müdafiəçi kassasiya şikayətində göstərilənlərə əsasən Bakı Apellyasiya Məhkəməsinin Cinayət Kollegiyasının 11 iyun 2019-cu il tarixli qərarının dəyişdirilməsini, Məhkum təqsirli bilindiyi əmələ görə azadlığın məhdudlaşdırılması cəzasının təyin edilməsini və yaxud Cinayət Məcəlləsinin 70-ci maddəsi tətbiq edilməklə onun şərti məhkum edilməsini xahiş edir.